Копа Америка 1983.
Копа Америка 1983. је било тридесет друго издање овог такмичења. Првенство је одржано од 10. августа до 4. новембра 1983. године. По трећи пут није постојало фиксно место одржавања турнира, а све утакмице су се играле током три месеца у свакој земљи учесници. Ово је било треће првенство на којем су учествовали сви чланови КОНМЕБОЛ-а. Парагвај, као актуелни шампион, није играо у групној фази, већ је одмах уврштен у полуфинале такмичења. На крају првенства, Уругвај је 12. пут у својој историји освојио првенство. Друго место припало је Бразилу, а треће Перуу. Аргентинац Хорхе Луис Буручага, уругвајац Карлос Агилера и бразилац Роберто Динамите били су најбољи стрелци шампионата са по три постигнута гола.